מועצה אזורית דרום השרון

המונח "דרום השרון" מפנה לכאן. לערך העוסק באזור בנפת פתח תקווה, ראו נפת פתח תקווה. מוֹעָצָה אֲזוֹרִית דְּרוֹם הַשָּׁרוֹן היא מועצה אזורית באזור השרון של מחוז המרכז בישראל, המאגדת בתוכה 31 יישובים: 20 מושבים, 7 קיבוצים, 3 יישובים קהילתיים וכן היישוב המוסדי בית ברל. המועצה מאופיינת בהתיישבות כפרית, חקלאית וקהילתית. המועצה משתרעת על פני שטח של כ-95 אלף דונם וגובלת ב-22 רשויות אחרות. בשנת 1995 מנתה אוכלוסיית המועצה כ-14 אלף תושבים, וגדלה לכדי 34,592 תושבים ב-2023. החל מ-2018 עומדת בראש המועצה אושרת גני גונן. המועצה האזורית דרום השרון הוקמה בי"ג ניסן תש"ם, 30 במרץ 1980, מאיחוד שלוש המועצות האזוריות: "הירקון", "מפעלות אפק" ו"השרון התיכון". איחוד שלוש המועצות הללו עמד על הפרק כמעט מאז הקמתן, וכבר באוגוסט 1952 התקיימו דיונים על איחודם, אך היעדר כבישים מחברים היה בין המונעים את האיחוד. אף על פי שהמועצות לא אוחדו, התקיים ביניהם שיתוף פעולה. בשנת 1960 דובר גם על הקמת בית ספר משותף למועצות אזוריות השרון התיכון והירקון, מתוך רצון להביא לאיחוד מלא של המועצות. בשנת 1964 התקיימו שיחות על איחוד שלוש המועצות. בשנת 1976 הוכללו שלוש המועצות יחד עם מועצות אחרות באזור באיגוד ערים לתברואה של אזור השרון. שיתופי פעולה אחרים התבצעו בין חלק מהמועצות האחרות בשרון. כך, למשל, ועדת בניין ערים הוקמה במשותף עבור מועצות אזוריות, השרון התיכון, הירקון, השרון הצפוני והדר השרון. שמה של המועצה נגזר ממיקומה הגאוגרפי באזור השרון הדרומי. סמלה עוצב תוך שילוב שלושת היסודות של המועצות המרכיבות את המועצה האזורית: ירקון - נחל ירקון, מפעלות אפק - מבצר אנטיפטריס והשרון התיכון - עץ פרי הדר. במועצה שני בתי ספר על יסודיים אזוריים: בית חינוך עמי אסף במתחם בית ברל ובית חינוך ירקון בנווה ירק וכמו כן חטיבת נעורים צומחת ביישוב צור יצחק. במועצה ישנם 10 בתי ספר יסודיים. כמו כן בשנת 2022 הוקם במתחם בית ברל שבמועצה "האולם" מרכז ליזמות וחדשנות חינוכי קהילתי. בשנת 2023 זכתה המועצה האזורית דרום השרון בפרס החינוך של מחוז מרכז. במתחם קריית המועצה הממוקם סמוך למושב נווה ירק, הוקמה בשנת 2020 חווה חקלאית חינוכית 'אדם ואדמה'. בשנת 2021 הוקם במתחם המועצה מתחם נינג'ה קיוב ובשנת 2022 נפתח מועדון הופעות וכנסים חדש בשם D-one, סמוך להיכל התרבות הוותיק. בנוסף, על פי דו״ח אחוזי הגיוס והשירות של אגף כוח האדם בצה״ל לשנת 2022, מועצת דרום השרון קיבלה מקום ראשון בקטגוריית המועצות האזוריות בגיוס נשים לצה״ל. ערך מורחב – השרון גבולות שטח השיפוט של המועצה: בדרום - מועצה אזורית חבל מודיעין, אלעד, ויהוד-מונוסון בצפון - מועצה אזורית לב השרון, טירה, טייבה, תל מונד. במזרח - מועצה אזורית שומרון, אורנית, אלפי מנשה וקלקיליה. (הקו הירוק) במערב - מועצה אזורית חוף השרון כמו כן, המועצה גובלת או מקיפה את העיריות והמועצות המקומיות הבאות: כפר סבא, כוכב יאיר, אורנית, כפר ברא, כפר קאסם, ראש העין, גני תקווה, פתח תקווה, רעננה, ג'לג'וליה והוד השרון. במועצה מספר אתרי טבע: מקורות הירקון, חורבת דרדר, מעבר אפק, מקאם-נבי יחיה, מגדל אפק, קבר נבי בנימין ובית חרושת תופז. בנוסף, המועצה נותנת שירותי חינוך למושב סלעית ומעניקה מגוון שירותים מוניציפליים לשכונת "נוף השרון" המשתייכת לאלפי מנשה אך צמודה לנירית. בשטח שיפוט המועצה פועלים המכללה האקדמית בית ברל, בית חינוך ירקון, תיכון עמי אסף ו-8 בתי־ספר יסודיים. לפני איחוד המועצות יצחק בנדר מעינת, ראש המועצה האזורית מפעלות אפק (1954 - 1980) משה זטלנד מירקונה, ראש מועצה אזורית הירקון סנדו דוד מעדנים, ראש מועצה אזורית הירקון יוסף זמוסטיאנו מנווה ירק, ראש מועצה אזורית הירקון (1960 - 1980) עובדיה פורת מעינת, ראש מועצה אזורית השרון התיכון (1951-1954) יעקב לנדאו מרמת הכובש, ראש מועצה אזורית השרון התיכון (1954 - 1980) אחרי האיחוד יעקב לנדאו ראש המועצה המאוחדת הראשון (1980 - 1981) אברהם לזר משדי חמד (1981 - 1995) מוטי דלג'ו משדה ורבורג (1995 - 2018) אושרת גני גונן מנווה ימין (2018-מכהנת) גרמניה אמנדינגן, גרמניה גרמניה נויוויד, גרמניה אתר המועצה האזורית דרום השרון לטבלת הדירוג המלא. אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. מאזן מפוני מלחמת חרבות ברזל: מספר מפונים שנקלטו במועצה האזורית פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף יולי 2024 (אומדן). הנתונים לפי טבלת רשויות מקומיות של למ"ס עבור סוף 2022 הנתונים לפי טבלת מדד חברתי כלכלי של למ"ס נכון לשנת 2021 נתונים פיזיים של הרשויות המקומיות, 31.12.1995, למ"ס, פרסום מס' 1046 משלוש יוצאה אחת, מעריב, 28 באפריל 1980 הוקמה מועצה אזורית דרום השרון, דבר, 28 באפריל 1980 דנים באיחוד מועצות אזוריות, דבר, 15 באוגוסט 1952 מועצה אזורית בלתי מפלגתית, דבר, 12 במאי 1960 שיחות על מיזוגן של שלוש איזוריות בשרון, למרחב, 4 באוקטובר 1964 הוקם איגוד ערים לתברואה לאיזור השרון, דבר, 15 בפברואר 1976 ועדת בניין ערים משותפת למועצות אזוריות בשרון, דבר, 29 בינואר 1954 מוגש מטעם המועצה האזורית דרום השרון, היזמים החדשים, באתר ynet, 26 בינואר 2023 eyal, גאווה מקומית: רעננה בין מקבלות פרס חינוך מחוזי, נבחרה גם בין המועמדות לפרס חינוך ארצי, באתר צומת השרון רעננה, ‏2022-11-16 חדש בסמוך לעיר: לימודים בחווה חקלאית שהוקמה על גדות הירקון, באתר mynetkfarsaba, ‏2020-08-31 נפתח מתחם "נינג'ה קיוב" ראשון מסוגו בארץ צמוד לכפר סבא: "להתאמן בחינם", באתר mynetkfarsaba, ‏2021-04-20 בן בירון בראודה, ‏נינג'ה עד הבית: טירוף הנינג'ה קיוב מגיע גם אליכם ליישוב, באתר ‏מאקו‏, 19 באפריל 2021 לי סיביליה‏, האחד: היכל מתקדם להופעות חיות נפתח בהשקעה של 30 מיליון שקל, באתר וואלה, 12 ביולי 2022 דרום השרון, מעריב, 16 בינואר 1986